Περιεχόμενα

# Κατάλογος

Αποδοχή ή απόρριψη μεμονωμένων αλλαγών.

Για να έχετε πρόσβαση σε αυτήν τη λειτουργία...

Επιλέξτε την καρτέλα Επεξεργασία - Παρακολούθηση αλλαγών - Διαχείριση - Κατάλογος.

Επιλέξτε Εργαλεία - Αυτόματη διόρθωση - Εφαρμογή και επεξεργασία αλλαγών. Εμφανίζεται ο διάλογος Αυτόματη διόρθωση.
Πατήστε το πλήκτρο Επεξεργασία αλλαγών και πλοηγηθείτε στην καρτέλα Κατάλογος.

Η καρτέλα Κατάλογος εμφανίζει όλες τις αλλαγές που έχουν καταγραφεί στο τρέχον έγγραφο. Εάν θέλετε να φιλτράρετε αυτόν τον κατάλογο, πατήστε την καρτέλα Φίλτρο και μετά επιλέξτε κριτήρια φίλτρου. Εάν ο κατάλογος περιέχει εμφωλευμένες αλλαγές, οι εξαρτήσεις εμφανίζονται ανεξάρτητα από το φίλτρο.

Εμφωλευμένες αλλαγές συμβαίνουν όταν επικαλύπτονται οι αλλαγές που έχουν γίνει από διαφορετικούς συντάκτες.

Πατήστε το σύμβολο συν δίπλα σε μια καταχώριση του καταλόγου για να δείτε όλες τις αλλαγές που έχουν καταγραφεί σε ένα κελί.

Εάν μία από τις εμφωλευμένες αλλαγές για ένα κελί ταιριάζει με ένα κριτήριο φίλτρου, τότε εμφανίζονται όλες οι αλλαγές για το κελί. Όταν φιλτράρετε τον κατάλογο των αλλαγών, οι καταχωρήσεις στον κατάλογο εμφανίζονται με διαφορετικά χρώματα σύμφωνα με τον ακόλουθο πίνακα:

Χρώμα | Σημασία
--- | ---
μαύρο | Η καταχώριση ταιριάζει σε ένα κριτήριο φίλτρου.
γαλάζιο | Μία ή περισσότερες υποκαταχωρίσεις ταιριάζουν με ένα κριτήριο φίλτρου.
γκρίζο | Η υποκαταχώριση δεν ταιριάζει σε κάποιο κριτήριο φίλτρου.
πράσινο | Η υποκαταχώριση ταιριάζει σε ένα κριτήριο φίλτρου.

## Πεδίο επιλογής

Παραθέτει τις αλλαγές που καταγράφηκαν στο έγγραφο. Όταν επιλέγετε μια καταχώριση στον κατάλογο, η αλλαγή τονίζεται στο έγγραφο. Για ταξινόμηση του καταλόγου, πατήστε μια επικεφαλίδα στήλης. Κρατήστε πατημένο το ΕντολήCtrl, ενώ πατάτε για να επιλέξετε πολλαπλές καταχωρίσεις στον κατάλογο.

Για να επεξεργαστείτε το σχόλιο για μια καταχώριση στον κατάλογο, δεξιοπατήστε την καταχώριση και στη συνέχεια επιλέξτε Επεξεργασία - Σχόλιο.

Αφού αποδεχτείτε ή απορρίψετε μια αλλαγή, οι καταχωρίσεις του καταλόγου επαναταξινομούνται σύμφωνα με την κατάσταση "Αποδοχής" ή "Απόρριψης".

### Ενέργεια

Παραθέτει τις αλλαγές που έγιναν στο έγγραφο.

### Θέση

Παραθέτει τα κελιά με τα περιεχόμενα που έχουν αλλάξει.

### Συντάκτης

Παραθέτει τον χρήστη που έκανε την αλλαγή.

### Ημερομηνία

Παραθέτει την ημερομηνία και τον χρόνο που έγινε η αλλαγή.

### Σχόλιο

Παραθέτει τα σχόλια που επισυνάφθηκαν στην αλλαγή.

## Αποδοχή

Δέχεται την επιλεγμένη αλλαγή και αφαιρεί την επισήμανση από την αλλαγή στο έγγραφο.

## Απόρριψη

Απορρίπτει την επιλεγμένη αλλαγή και αφαιρεί την επισήμανση από την αλλαγή στο έγγραφο.

## Αποδοχή όλων

Αποδέχεται όλες τις αλλαγές και αφαιρεί την επισήμανση από το έγγραφο.

## Απόρριψη όλων

Απορρίπτει όλες τις αλλαγές και αφαιρεί την επισήμανση από το έγγραφο.

Για την αντιστροφή της αποδοχής ή της απόρριψης μιας αλλαγής, επιλέξτε Αναίρεση στο μενού Επεξεργασία.

## Αναίρεση

Εάν έχετε κάνει αλλαγές επιλέγοντας Εργαλεία - Αυτόματη διόρθωση - Εφαρμογή και επεξεργασία αλλαγών, το πλήκτρο Αναίρεση εμφανίζεται στον διάλογο. Αντιστρέψτε την τελευταία εντολή αποδοχής ή απόρριψης.

Υπάρχουν περισσότερες εντολές στο Μενού περιβάλλοντος του καταλόγου:

## Επεξεργασία σχολίου

Επεξεργάζεται το σχόλιο για την επιλεγμένη αλλαγή.

## Ταξινόμηση

Ταξινομεί τον κατάλογο σύμφωνα με τις επικεφαλίδες των στηλών.

### Ενέργεια

Ταξινομεί τον κατάλογο σύμφωνα με τον τύπο της αλλαγής.

### Συντάκτης

Ταξινομεί τον κατάλογο σύμφωνα με τον συντάκτη.

### Ημερομηνία

Ταξινομεί τον κατάλογο σύμφωνα με την ημερομηνία και την ώρα.

### Σχόλιο

Ταξινομεί τον κατάλογο σύμφωνα με τα σχόλια που επισυνάπτονται στις αλλαγές.

### Θέση εγγράφου

Ταξινομεί τον κατάλογο σε φθίνουσα σειρά σύμφωνα με τη θέση των αλλαγών στο έγγραφο. Αυτή είναι η προεπιλεγμένη μέθοδος ταξινόμησης.

Παρακαλούμε, υποστηρίξτε μας!